تابش ہاشمی

تابش احمد ہاشمی ایک معروف پاکستانی اسٹینڈ اپ کامیڈین، ٹی وی میزبان اور اداکار ہیں۔ جو اپنی منفرد میزبانی کے انداز کی وجہ سے مشہور ہیں۔
وہ کراچی، پاکستان میں 5 جون 1985 کو پیدا ہوئے۔ انھوں نے اپنے کیریئر کا آغاز ڈیجیٹل پلیٹ فارم ناشپاتی پرائم کے شو ٹو بی آنیسٹ (ٹی بی ایچ) سے کیا، جس نے انھیں شہرت بخشی۔ بعد ازاں، انھوں نے جیو نیوز کے پروگرام ہنسنا منع ہے کی میزبانی سنبھالی، جس سے ان کی مقبولیت میں مزید اضافہ ہوا۔  

 ابتدائی زندگی اور تعلیم 
تابش ہاشمی کراچی، سندھ، پاکستان میں پیدا ہوئے۔ ان کے والدین بھارت سے ہجرت کرکے 1984 میں پاکستان آئے تھے۔ انھوں نے ابتدائی تعلیم کراچی میں حبیب پبلک اسکول سے حاصل کی انٹرمیڈیٹ کے بعد انھوں سرسید یونیورسٹی آف انجینئرنگ اینڈ ٹیکنالوجی سے  الیکٹرونکس انجینئرنگ میں ڈگری حاصل کی۔ بعد میں انسٹی ٹیوٹ آف بزنس ایڈمنسٹریشن، کراچی (IBA) سے ایم بی اے کی ڈگری بھی حاصل کی، تابش ہاشمی طالب علمی کے دوران بھی مزاحیہ سرگرمیوں میں متحرک رہے۔۔
تعلیم مکمل کرنے کے بعد، تابش اپنی اہلیہ کے ساتھ کینیڈا منتقل ہو گئے، جہاں انھوں نے کارپوریٹ سیکٹر میں کام کیا اور بعد ازاں کامیڈی اور ٹیلی ویژن میں قدم رکھا۔

 کیریئر 
تابش ہاشمی نے زمانہ طالب علمی سے ہی بطور اسٹینڈ اپ کامیڈین اپنے کیریئر کا آغاز کیا تھا اور مختلف تقریبات میں اپنی مزاحیہ صلاحیتوں کا مظاہرہ کیا۔ مزاح کے ساتھ ساتھ وہ مباحثوں میں بھی حصہ لیتے رہے۔ انھوں نے ابتدا میں اوپن مائیک نائٹس اور کامیڈی کلبز میں پرفارم کر کے مقبولیت حاصل کی۔ لیکن انھیں مین سٹریم مقبولیت 2019 میں ناشپاتی پرائم کے ڈیجیٹل شو ٹو بی آنیسٹ کے ذریعے ملی، جس میں وہ مختلف شخصیات کے انٹرویوز لیتے تھے اور انٹرویو کو مزاحیہ رنگ دیتے تھے۔اس شو میں پاکستانی مشہور شخصیات کے ساتھ دلچسپ اور مزاحیہ گفتگو کی جاتی تھی، جس میں تفریح کے ساتھ ساتھ سماجی موضوعات پر بھی گفتگو کی جاتی تھی۔ ا
2021 میں، تابش ہاشمی نے جیو نیوز کے مزاحیہ ٹاک شو ہنسنا منع ہے کی میزبانی شروع کی، جس میں وہ سیاست دانوں اور مشہور شخصیات کے ساتھ دلچسپ اور مزاحیہ گفتگو کرتے ہیں۔ یہ شو قومی اور بین الاقوامی سطح پر بے انتہا مقبول ہوا، اس نے تابش ہاشمی کی شہرت کو چار چاند لگا دیے۔

ہاشمی نے 20ویں لکس اسٹائل ایوارڈز کی میزبانی بھی کی اور اب تک بہت سے اشتہارات میں بھی نظر آچکے ہیں۔

 ذاتی زندگی 
تابش ہاشمی کی شادی حرا خالد سے ہوئی ہے۔ حرا کے دادا اور تابش کے والد آپس میں بچپن کے دوست تھے، جس کے بعد دونوں خاندانوں کی قربت بڑھنے سے یہ رشتہ ازدواج میں بدل گیا۔
تابش اپنی اہلیہ اور دو بچوں کے ساتھ کچھ عرصہ کینیڈا میں مقیم رہے، شہرت ملنے کے بعد وہ اپنے خاندان سمیت لاہور منتقل ہو گئے 

 ٹیلی ویژن 
 ٹو بی آنیسٹ (2019–2021) – میزبان – ناشپاتی پرائم
 ہنسنا منع ہے (2021– تاحال) – میزبان – جیو نیوز
 20ویں لکس اسٹائل ایوارڈز (2021) – میزبان – جیو انٹرٹینمنٹ
 کرکرے جھٹپٹ جگاڑ (2021) – میزبان – Tapmad

 مستقبل کے منصوبے 
تابش ہاشمی نے 2025 میں اداکاری کے میدان میں قدم رکھنے کا اعلان کیا ہے۔ ان کا کہنا ہے کہ جب گلوکار اداکاری کر سکتے ہیں اور اداکار گلوکاری کر سکتے ہیں، تو وہ بھی اداکاری کر سکتے ہیں۔

 حوالہ جات 

 خارجی روابط 



 انسٹاگرام پر تابش ہاشمی
 ٹویٹر پر تابش ہاشمی

 مزید دیکھیے 
 پاکستانی مزاحیہ فنکاروں کی فہرست
 جیو نیوز
 ناشپاتی پرائم